1848 tavaszán az első olasz függetlenségi háborúban (Prima guerra d'indipendenza italiana) a 19. gyalogezred (ekkor már tulajdonosa Karl Philipp zu Schwarzenberg) élén részt vett az olasz felkelők szervezte Lombardi Önkéntes Hadtest visszaszorításában. Áprilisában először a Sclemo, majd a Male települések melletti csatában csapott össze Scotti kapitány felkelőivel, egészen a Tonale-hágóig visszaszorítva őket. Május 22-én Lodronenál csapott össze Durando tábornok seregével, hogy a Peschiera del Garda mellett állomásozó Piemonti csapatok hátába kerüljön, de a heves csata után visszavonulni kényszerült. Ezután a Garda-tó környékén és a Monte Baldo lejtőin tartottak igényt szolgálataira, júniusban pedig részt vett Vicenza ostrománál.